今次已經係近幾日第二次食米線啦, 今日黎左呢間試下, 睇下同之前激讚果間邊間好食d. 我要左一個小辣嘅墨魚丸同金菇小鍋米線, 唔知係咪因為係酸辣嘅關係, 一食就已經好開胃, 個湯酸酸咪咪, 不其然就會飲多幾啖, 哈哈. 墨魚丸幾好味, 金菇索晒d湯一流呀, 不過d米線就淋左dd. 我覺得個湯底就好得, 下次一定會挑戰中辣架. 不過美中不足係原來d配料無腐竹架, 早知就叫啦. 凍檸茶又係大大杯, 好味道.